**În cadrul ședinței activului sindical din 24 august 2015, au fost abordate problemele instituțiilor de învățămînt, în viziunea sindicaliștilor și proiectate direcții de activitate pentru anul de studii 2015-2016.**

 **Calitatea managementului instituției:**

**Probleme:**

Managerii instituţiilor de învăţământ nu totdeauna îşi văd priorităţile în crearea condiţiilor pentru realizarea calitativă a procesului educaţional.

Încă rămân insuficiente alocaţiile pentru suportul metodic în unele instituţii de învăţământ

Se atestă un grad scăzut de participare a instituţiilor de învăţământ din raion în activităţi de parteneriat

Intransparența în gestionarea bugetului de către administrația unor instituții.

 **Direcții de activitate:**

Organul sindical va delega reprezentanți în componența consiliului de administrație a instituției, comisiei de atestare, comisiei de atestare a locurilor de muncă, comisiei de tarifiere, comisiilor de concurs, conform prevederilor Convenției colective (nivel de ramură)

Dacă directorul instituției nu informează colectivul privind utilizarea mijloacelor financiare în luna ianuarie, după cum prevede Convenția, organul sindical va inainta un demers administrației, prin care va solicita transparența utilizării bugetului.

 **Calificarea cadrelor didactice:**

**Probleme:**

Cadrele didactice în mare majoritate nu se autoevaluează şi autosesizează în ceea ce priveşte rezultatele academice

Îmbătrînitea corpului didactic și nedorința tinerilor specialiști de a veni în școală.

Predarea de către un cadru didactic a 3-4 discipline școlare.

Numărul mare de profesori care fac naveta în alte localități decît cea de baștină pentru a avea o sarcină didactică completă.

Numărul scăzut, comparativ cu alte raioane, a cadrelor didactice cu grad didactic**.**

 **Direcții de activitate:**

**Î**n cadrul ședințelor organului sindical se vor discuta rezultatele academice la fiecare sfîrșit de semestru pentru a înainta propuneri de premiere a cadrelor didactice cu performanțe din economiile la fondul de retribuire a muncii.

Organul sindical va susține tinerii specialiști sosiți în instituție, acordîndu-le ajutor în privința obținerii înlesnirilor sociale, sprijinindu-i moral și, la necessitate, material.

 Pentru cadrele didactice care fac naveta, organul sindical va negocia cu administrația instituției în contrac6tul colectiv de muncă rambursarea cheltuielilor de deplasare.

 Organul sindical va veni cu propuneri pentru cadrele didactice pentru accederea la grade didactice.

**Calitatea procesului instructiv-educativ:**

**Probleme:**

Rezultate sub aşteptări a examenelor de treaptă.

 Indiferenţă din partea părinţilor şi elevilor în ceea ce priveşte performanţa şcolară.

Colaborare ineficientă dintre părinţi, şcoală, APL, asistent social şi alţi factori de decizie în asigurarea prevenirii abandonului şi eşecului şcolar.

**Direcții de activitate:**

Organul sindical va monotoriza asigurarea condițiilor optime de muncă pentru prestarea unui proces de calitate.

Va înainta propuneri pentru elaborarea schemei orare, a Regulamentului de ordine internă șa.

**Climatul psihoemoțional:**

**Probleme:**

Numărul mare de plîngeri, petiții, climat psihoemoțional încordat în unele colective.

Numărul mare de cazuri de violență.

 **Direcții de activitate:**

În cadrul ședințelor organului sindical se vor discuta cauzele apariției situațiilor de conflict si se vor înainta administrației propuneri de soluționare.

Organul sindical va înainta demers administrației pentru planificarea mijloacelor financiare în mărime de cel puțin 0,15% din fondul de retribuire a muncii pentru activități cultural-sportive, menite să cimenteze colectivul instituției.

**În orice situație, organul sindical va susține membrul de sindicat.**